Sortejats els xecs i els tres sopars de la campanya del Dia de la Mare
2025-07-24

El Mercat Municipal L’Almara ha sigut el lloc triat per a realitzar el sorteig dels 1.500€ en xecs regal i els tres sopars pel Dia de la Mare; una campanya duta a terme pel comerç associat de Burjassot, comptant amb el suport de la Regidoria de Comerç, dirigida per Rosa Coca, a través de CEMEF.

L’Associació de Comerç i Serveis, Empresaris de Burjassot, Codemer, que aglutina als comerços del Mercat Municipal l’Almara i AHORA Burjassot, l’associació dels hostalers de Burjassot, s’han unit per a sortejar 60 xecs de compra i els tres sopars en una nova campanya de dinamització del comerç local que també ha comptat amb la col·laboració de Caixa popular.

Al llarg d’aquesta setmana, des de les diferents associacions, es posaran en contacte amb els guanyadors dels xecs i els informaran sobre el procediment per a la seua recollida.